text: Bombe-trussel efterforskes
  04 maj 2016 kl. 14.52
  Rybners Handelsskole i Esbjerg var i går på den anden ende efter der klokken 13.18 indløb en bombetrussel på handelsskolen i Svendsgade.
  Syd- og Sønderjyllands Politi er i gang med efterforskningen. Politiet har afhørt flere vidner i sagen og forsøger nu at identificere den eller de personer, der fremsatte bombetruslen på et stykke papir.
  Bombetruslen indløb klokken 13.18, og alle elever og ansatte blev straks evakueret, og politi samt bomberyddere og brandvæsen tilkaldt.
  Truslen blev fundet på en seddel på skolen og med det samme anmeldt til politiet.
  